שמו של רכס ההרים ניתן לו על ידי הוועדה המייעצת לשמות אנטארקטיים.
הרכס נקרא על שם קונרד ג'י מריק (Conrad G. Merrick), מהנדס טופוגרפי מטעם הסקר הגאולוגי של ארצות הברית (USGS), אשר השתתף במשלחת חציית חצי האי האנטארקטי (Antarctic Peninsula Traverse Party), שנערכה בעונת המחקר (הקיץ האנטארקטי) 1961–1962; כמו כן מריק השתתף במיפוי רכס הרים זה (אשר נקרא על שמו).
גאוגרפיה.
אורכו של הרכס 13 קילומטרים.
שיא גובהו של הרכס 1,540 מטרים מעל פני הים.
לקריאה נוספת.
• PETER D. ROWLEY and WALTER R. VENNUM, Editors, Studies of the Geology and Mineral Resources of the Southern Antarctic Peninsula and Eastern Ellsworth Land, Antarctica, U.S. GEOLOGICAL SURVEY PROFESSIONAL PAPER 1351
• Le Masurier, W.E., Thomson, J.W. (eds.), Rowley, P.D., Vennum, W.R., Smellie, John L.,Volcanoes of the Antarctic Plate and Southern Oceans, Washington, D.C., American Geophysical Union, 296-298
ירח המרד
ירח מרד (באנגלית: Rebel Moon) הוא סרט אופרת חלל אפית פעולה-הרפתקאות אמריקאי משנת 2023 אשר ביים זאק סניידר, שהפיק את הסרט ביחד עם אשתו ושותפתו דבורה סניידר ועם אריק ניומן לפי תסריט שסניידר כתב ביחד עם שי האטן וקורט ג'ונסטאד בהתבסס על סיפור שיצר וכתב סניידר עם ג'ונסטאד. סניידר תיאר את הסרט כ"אפוס ענק" וכמחווה לסרטי מלחמת הכוכבים וסרטיו של אקירה קורוסאווה, עליהם גדל.
הסרט ייצא בשנת 2023 בנטפליקס וכן בבתי הקולנוע.
תקציר העלילה.
בעתיד הדי רחוק, מושבה שוחרת שלום הנמצאת בקצה הגלקסיה מאוימת בידי צבאותיו הגדולים של יורש העצר האכזרי בליסריוס, מה שמאלץ את האזרחים הנואשים לשלוח אישה צעירה עם עבר מסתורי למסע מסוכן ברחבי היקום בניסיון למצוא לוחמים בכוכבי לכת קרובים כדי להציל את המושבה ואת היקום כאחד.
הפקת הסרט.
פיתוח.
באמצע חודש יוני 2021, בשנת 2005 וכן ב-2011, מספר שנים לפני קניית לוקאספילם בידי חברת וולט דיסני, זאק סניידר התחיל לעבוד עם האולפנים על סרט של מלחמת הכוכבים, אולם, היה רעיונו של סניידר ליצור סרט בזיכיון בסגנון יותר מבוגר מאשר הסגנון המוכר בזיכיון.
סניידר סיפר בריאיון לפודקאסט; "אנחנו דיברנו על זה אבל זה אף פעם לא קרה", והוסיף; "עבדתי על זה, אבל זה היה רחוק מהיקום של מלחמת הכוכבים. בזמנו, לא היה כאילו "סטאר וורס" ,זה היה ממש באמצע הזמן. ממש אחרי שהם עשו את טרילוגיית הפריקוול ולפני המכירה לדיסני. הרעיון שלי היה שייתנו לי את המפתחות ואני אצא עם זה לסיבוב".
חודש לאחר מכן, ביולי 2021, דווח כי בעקבות אותה עסקת דיסני-לוקאספילם, סניידר והמפיק אריק ניומן פיתחו מחדש את הפרויקט בתחילה כסדרת טלוויזיה ולאחר מכן כסרט קולנוע, וחברת נטפליקס, כחלק מהעסקה הגדולה שעליה חתם סניידר עמם בין היתר כדי ליצור את צבא המתים וצבא הגנבים, החליטו להפיק את הפרויקט אותו תיאר סניידר כ"אפוס ענק. סצנת הפתיחה ההיא באיש הפלדה על כוכב קריפטון, הסרט הזה פשוט קריפטון על סטרואידים" והוסיף כי "הסרט הזה הוא אני שגדלתי כמעריץ של קורוסאווה ומלחמת הכוכבים. זו אהבתי למדע בדיוני והתקווה הגדולה שלי שזה יהפוך ממש ליקום שנבנה כי ביליתי את השנתיים-שלוש האחרונות בבנייה ועבודה על היקום הזה...כל פינה הייתה חייבת להיצבע ולהצטייר. יצרתי עיצובים וציורים כדי להדגיש באיזה עולם מדובר".
ליהוק.
ב-2 בנובמבר 2021, אושר רשמית כי השחקנית סופיה בוטלה תהיה התפקיד הראשי בסרט.
ב-9 בפברואר 2022, סניידר הודיע על ליהוקם של צ'ארלי האנם, דג'ימון הונסו, ביי דונה, ג'נה מאלון, סטאז נאיר, א. דאפי, שארלוט מאגי, סקיי יאנג וריי פישר, שאיתו עבד בסרט . מאוחר באותו החודש, הוכרזו ליהוקם של רופרט פרנד וסטיוארט מרטין. ב-8 באפריל, קרי אלווס, קורי סטול, מיכיל האוסמן ואלפונסו הררה הצטרפו לקאסט. ב-16 במאי, אושר שהשחקן אד סקריין יחליף את רופרט פרנד, שפרש מההפקה עקב בעיות בלוח הזמנים, בנוסף לוהקו קלאופטרה קולמן, פרה פי וריאן ריס.
ב-8 ביוני, סניידר אישר בחשבון הטוויטר שלו את ליהוקו של אנתוני הופקינס, אשר יתרום את קולו בלבד.
צילומים.
הצילומים לסרט החלו ב-19 באפריל 2022, כשסניידר שיתף תמונה ראשונה מהסט בחשבון הטוויטר באותו יום. הם ימשיכו עד 4 בנובמבר 2022, עם 117 ימי צילום שנערכים בקליפורניה, כדי להיתאם עם המיסים שעומדים בסך 83 מיליון דולר על רבים מהפרויקטים הבאים של נטפליקס ואלו שיצטלמו בקליפורניה.
עתיד.
כשדיבר על עתידו של הסרט כזכיינות, סניידר אמר: "התקווה שלי שזה יהפוך גם ל-IP מסיבי וליקום שניתן לבנות החוצה". ב-9 בפברואר 2022, נחשף שירח המרד יהיה סרט בעל שני חלקים, כאשר שניהם מצולמים גב אל גב.
אונו (משחק קלפים)
אוּנוֹ (מהמילה האיטלקית והספרדית "אחד", כתוב באותיות לטיניות כ-UNO) הוא משחק קלפים אמריקאי, שהומצא בשנת 1971. העקרונות הכלליים של המשחק הכניסו אותו למשפחת משחקי הקלפים של , והוא דומה למשחק האירופי המסורתי .
אונו אף היווה את הבסיס למשחק הקלפים הישראלי המוכר טאקי, שיצא בשנת 1983.
היסטוריה.
המשחק פותח במקור על ידי מרל רובינס בשנת 1971, ברדינג, פרוור של סינסינטי. כאשר משפחתו וחבריו החלו לשחק יותר ויותר, הוא הוציא 8,000 דולר כדי ליצור 5,000 עותקים של המשחק. בתחילה, הוא מכר אותו במספרה שלו, ולאחר מכן גם עסקים מקומיים אחרים החלו למכור אותו. רובינס מכר מאוחר יותר את הזכויות לאונו לקבוצת חברים בראשות רוברט טזאק, בעל בית לוויות בג'ולייט, תמורת 50,000 דולר בתוספת תמלוגים של 10 סנט למשחק. טזק הקים את International Games, Inc., כדי לשווק את אונו, שמשרדיה שכנו מאחורי בית הלוויות שלו. המשחקים הופקו על ידי לואיס זלצמן מ-Saltzman Printers במאיווד, אילינוי.
בשנת 1992, International Games הפכה לחלק ממשפחת החברות השייכות למאטל.
חוקים רשמיים.
מטרת המשחק היא להיות השחקן הראשון שמשיג 500 נקודות (בדרך כלל על פני מספר סבבי משחק), על ידי היותו הראשון להניח מידו את כל קלפיו. ברגע שסיים, הוא משיג נקודות כפי הקלפים שעדיין מחזיקים שאר השחקנים.
החפיסה מורכבת מ-108 קלפים: ארבעה קלפי "Wild", ארבעה קלפי "Wild +4", ו-25 קלפים מכל אחד מארבעת הצבעים אדום, צהוב, ירוק, וכחול. סט קלפים בכל צבע מורכב מאפס אחד, שני קלפים מכל מספר מ-1 עד 9, וכן שני קלפי פעולה מכל סוג: "דלג", "+2" ו"הפוך".
בתחילה מחלקים לכל שחקן שבעה קלפים, והקלף העליון של החפיסה הנותרת משמש כקלף הפותח של ערימת הקלפים. השחקן משמאלו של הדילר משחק ראשון, והמשחק מתחיל עם כיוון השעון סביב השולחן. בתורו של שחקן, עליו לבצע אחת מהפעולות הבאות:
שחקן שמניח את הקלף האחד־לפני־אחרון, כך שנשאר בידו קלף בודד, חייב לקרוא "אונו" כהתראה בפני השחקנים האחרים.S
השחקן הראשון שנפטר מהקלף האחרון שלו צובר נקודות עבור הקלפים שבידי השחקנים האחרים. קלפי מספר מעניקים לו את ערכם הנקוב, קלפי הפעולה מעניקים 20 נקודות, וקלפי Wild ו-Wild +4 מעניקים 50 נקודות. הקלף האחרון שהונח מהיד הוא +2או Wild +4, השחקן הבא ברצף חייב לשלוף את מספר הקלפים המתאים לפני ספירת הניקוד.
השחקן הראשון שצובר 500 נקודות מנצח במשחק.
משחק לשני שחקנים.
במשחק של שני שחקנים, קלף ההפוך פועל כמו קלף הדילוג; כאשר מניחים אותו, השחקן השני מחמיץ תור.
חוקים אופציונליים רשמיים.
החוקים האופציונליים הרשמיים הבאים מוצעים בספר החוקים של אונו, כדי לשנות את המשחק:
סגנונות וּוריאציות.
קלפי הפעולה המודרניים של אונו נושאים סמלים המציינים את פעולתם, למעט קלפי Wild שעדיין נושאים את המילה "Wild". לפני השינוי בעיצוב, לכרטיסים כאלה בגרסאות באנגלית של המשחק היו אותיות בלבד. ניתן לזהות גרסאות באנגלית מוקדמות יותר על ידי היעדר השוליים הלבנים המקיפים את רוב כרטיסי האונו.
גרסאות אחרות של המשחק משתמשות בסמלים ובתמונות בעיצובים ישנים וחדשים כאחד, במיוחד כאלה עם כרטיסי Wild שאינם נושאים את המילה "Wild". ישנן גם גרסאות נטולות שפה של הסגנונות החדשים יותר, שאינן נושאות את המילה "Wild" אך בעלות אותו סגנון.
מהדורת "Uno Mod" משנת 2010 משתמשת בסמלים במקום באותיות או מספרים.
ב-16 בספטמבר 2017, מאטל הוציאה את Uno ColorAdd, המשחק הראשון שתוכנן במיוחד עבור אלו הסובלים מעיוורון צבעים, שהכיל שינויים גרפיים צורתיים לצורך הבדלה בין הקלפים בצבעים השונים.
ב-1 באוקטובר 2019, מאטל שחררה גם גרסת ברייל של המשחק שלהם עבור עיוורים, כאשר מארק ריקובונו, נשיא , אמר בהודעה לעיתונות, "העובדה שעיוור מסוגל כעת לשחק משחק קלאסי של אונו היישר מהקופסה עם חברים או בני משפחה עיוורים ורואים כאחד הוא רגע משמעותי באמת עבור הקהילה שלנו."
ערכות נושא.
יש הרבה נושאים וגרסאות שונות של אונו. משחקי נושא אלה עשויים לבוא עם כיוונים מעט שונים וכרטיסים מיוחדים. ערכות הנושא כללו סרטים, משחקי וידאו, קבוצות ספורט ונושאים נוספים.
וריאציות.
קיימות וריאציות רבות מהמשחק הסטנדרטי, כמו Elimination Uno, Speed Uno ו-Pirate Uno.
בשנת 2018, מאטל הוציא ספין-אוף של Uno בשם Dos; המשחק נבדל בעיקר על ידי קיום "שורה מרכזית" של ערימות הקלפים, שבה ניתן להניח זוגות קלפים שמצטברים לסכום של קלף בראש אחת הערימות.
ניתן לשחק במשחק עם שתי חפיסות של קלפי משחק סטנדרטיים, אם הג'וקרים מסומנים כאפסים של ארבע החליפות, תוך התייחסות לבני המלוכה כקלפים המיוחדים.
משחקים דומים.
אונו הוא משחק קלפים מסוגת ההנחה. סוגת הנחת הקלפים מורכבת ממשחקים שבהם המטרה היא להיפטר מכל הקלפים המוחזקים ביד תוך מניעה מהשחקנים האחרים להיפטר מהקלפים שלהם.